શીર્ષક: લૉકડાઉન વચ્ચે સરકારી ભરતી મામલે યુવાનોએ રૂપાણી સરકારનો વિરોધ કેમ કર્યો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રતીકાત્મક તસવીર

કેટલાક બેરોજગારી યુવાનો ટ્વિટર પર #ResumeGujRecruits લખીને મુખ્ય મંત્રી વિજય રૂપાણી, નાયબ મુખ્ય મંત્રી નીતિન પટેલ સહિતના લોકોને ટેગ કરીને નોકરી અને ભરતીપ્રક્રિયા માટે વાત કરી રહ્યા છે.

ગુજરાતમાં કૉંગ્રેસના પ્રવક્તા મનીષ દોશીએ પણ ગુજરાતના મુખ્ય મંત્રી વિજય રૂપાણીને પત્ર લખીને પ્રાથમિક, માધ્યમિક, ઉચ્ચતર માધ્યમિકમાં શાળાઓમાં જાહેરાત અનુસાર શિક્ષકોની તાત્કાલિક ભરતી કરવા માગ કરી છે.

તેઓએ ટ્વિટર પર આ પત્ર પણ શૅર કર્યો છે.

મનીષ દોશીએ ટ્વિટર પર લખ્યું- “ગુજરાતમાં યુવક-યુવતીઓ ટેટ-ટાટ પાસ થયાં હોવા છતાં લાંબા સમયથી શિક્ષક તરીકેની નોકરીથી વંચિત છે. જે ગુજરાત જેવા પ્રગતિશીલ રાજ્ય માટે ચિંતાનો વિષય છે.”

તો ભાવિક રાજા નામના સામાજિક કાર્યકરે પણ આ મામલે ટ્વીટ કર્યું છે.

તેઓએ લખ્યું કે અમે આ આંદોલનને ટેકો આપીએ છીએ. શિક્ષકો શિક્ષણપ્રણાલિનો મૂળ આધાર છે.

ટ્વિટર પર આ ટ્રૅન્ડ બાદ બીબીસી ગુજરાતીએ ગુજરાતના બેરોજગાર શિક્ષિત યુવાનો સાથે વાત કરી હતી અને તેની સમસ્યા જાણવાનો પ્રયાસ કર્યો હતો.

લાયકાત મેળવી લીધી, હવે ભરતીની રાહ

સ્પર્ધાત્મક પરીક્ષા અને ખાસ કરીને શિક્ષણક્ષેત્રે નોકરી માટે તૈયાર કરતાં ઉમેદવારોએ કહ્યું કે તેઓ હાલ ભરતીની રાહ જોઈ રહ્યા છે.

વડોદરા જિલ્લાના 30 વર્ષીય રોહિત રતિલાલ પહેલા ધોરણથી લઈને પ્રોફેસર બની શકે ત્યાં સુધીની બધી જ લાયકાત ધરાવે છે.

તેઓએ પીટીસી, બીએ, બીએડ, એમએ, એમએડની ડિગ્રી મેળવી છે અને હાલમાં ગુજરાત યુનિવર્સિટીમાં પીએચડી કરે છે.

રોહિતે શિક્ષક બનવા માટેની ટેટ-ટાટ, સીબીએસસીની ટેટ સહિત પ્રોફેસર બનવા માટેની નેટ (બે વાર) અને સ્લેટ પણ પાસ કરી છે.

હાલ તેઓ સરકારી નોકરીની ભરતી માટેની રાહ જોઈ રહ્યા છે.

બીબીસી સાથેની વાતચીતમાં તેઓ જણાવે છે, “મેં ટાટ-ટેટ, નેટ, સ્લેટ એમ બધી જ પરીક્ષા પાસ કરેલી છે. પણ ભરતી ન હોવાને કારણે હાલ નોકરીની રાહ જોઈ રહ્યો છું.”

તેઓ કહે છે, “ડિસેમ્બર મહિનામાં 11-12 ધોરણમાં શિક્ષક માટેની પરીક્ષાની જાહેરાત આવી હતી. સરકારે કામચલાઉ મેરિટ બહાર પાડ્યું હતું. મેરિટના આધારે ડૉક્યુમૅન્ટ વેરિફિકેશન પણ થઈ ગયું હતું. ત્યારે એવું કહેવામાં આવ્યું હતું કે થોડા સમયમાં બીજું મેરિટ બહાર પાડવામાં આવશે. પછી તમને જિલ્લા પસંદગી માટે ગાંધીનગર બોલાવાશે.”

તેઓ વધુમાં કહે છે, “એક-બે દિવસમાં મેરિટ બહાર આવવાનું હતું, પણ એ સમયે એલઆરડીની પરીક્ષાના પરિપત્રનો વિવાદ સામે આવ્યો હતો. આથી સરકારે...